Diari Oficial de la Generalitat Valenciana


Sumari del DOGV 3549, del 29-07-1999 (1999/6808)

RESOLUCIÓ de 15 de juliol de 1999, del Rectorat de la Universitat Jaume I, per la qual es convoca una oferta pública per a la selecció d'un tècnic mitjà d'investigació (enginyer/a tècnic industrial) d'aquest organisme, amb contracte laboral temporal per obra o servei (projecte subscrit amb la Comissió Europea ESPRIT 18587 KLJ-VIOZ).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3549

Data del DOGV
:   29-07-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/6808


Data del document
:   15-07-1999

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * Universitat Jaume I
    * professió tècnica
    * universitat
    * concurs administratiu

RESOLUCIÓ de 15 de juliol de 1999, del Rectorat de la Universitat Jaume I, per la qual es convoca una oferta pública per a la selecció d'un tècnic mitjà d'investigació (enginyer/a tècnic industrial) d'aquest organisme, amb contracte laboral temporal per obra o servei (projecte subscrit amb la Comissió Europea ESPRIT 93219 CZM-QGOM). [1999/M6808]
  
D'acord amb allò que s'estableix en l'article 17.2 del II Conveni Col·lectiu del Personal Laboral de les Universitat Públiques de la Comunitat Valenciana, el Rectorat de la Universitat Jaume I, fent ús de les atribucions que li confereix l'article 18, en relació amb l'article 3.e de la Llei de Reforma Universitària, convoca una oferta pública d'una plaça de tècnic mitjà d'investigació, d'acord amb les bases següents
  
1) Denominació del lloc de treball: tècnic mitjà d'investigació.
  
2) Retribució íntegra anual
  
La retribució íntegra anual serà de 3.186.888 pessetes, distribuïdes en 12 mensualitats, en concepte de sou base.
  
3) Objecte i període
  
Col·laboració en el projecte amb les tasques següents:
  
- Estudi del sistema d'informació de les empreses
  
- Suport en el desenvolupament de l'aplicació informàtica
  
- Suport a la implantació en les empreses participants
  
- Disseny d'indicadors dels processos
  
La duració del contracte serà determinada per la duració del projecte i la disponibilitat del pressupost.
  
4) Jornada de treball: 40 hores setmanals.
  
5) Requisits dels aspirants
  
- Ser espanyol o nacional d'un estat membre de la Unió Europea o nacional d'aquells estats als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta estiga definida en el tractat constitutiu de la Comunitat Europea.
  
- Tenir fets els 18 anys i no tenir l'edat de jubilació.
  
- Estar en possessió del títol d'Enginyer/a Tècnic/a Industrial.
  
- No patir malaltia ni estar afectat per limitació física o psíquica que siga incompatible amb l'exercici de les funcions corresponents.
  
- No haver estat separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques.
  
Aquests requisits hauran de posseir-se en el dia de la finalització del termini de presentació de sol·licituds, i mantenir-se fins al moment de la firma del contracte de treball.
  
7) Mèrits preferents
  
- Enginyer/a tècnic/a industrial.
  
- Experiència en el disseny d'indicadors per a la gestió.
  
- Experiència en la utilització d'eines EIS.
  
- Coneixements de SQL Server, Visual Basic i arquitectura Windows.
  
- Domini de tècniques de modelatge de processos.
  
- Formació en gestió de qualitat.
  
8) Sistema selectiu de la plaça
  
- Valoració del currículum dels aspirants (d'acord amb el barem que figura en l'annex II).
  
- Entrevista amb el tribunal.
  
9) Tribunal
  
El tribunal qualificador és el que figura en l'annex III d'aquesta convocatòria.
  
Els membres del tribunal han d'abstenir-se d'intervenir-hi quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en cap de les circumstàncies previstes en els articles esmentats.
  
El tribunal resoldrà tots els dubtes que puguen aparèixer pel que fa a l'aplicació d'aquestes normes, així com en allò que puga produir-se dels casos no previstos.
  
El procediment d'actuació del tribunal s'ajustarà en tot moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per a qualsevol aclariment sobre la convocatòria, les persones interessades podran adreçar-se al director del projecte d'investigació, José A. Heredia, de la Unitat Predepartamental de Tecnologia, campus del Riu Sec; telèfon: 977 24 17 80.
  
10) Presentació de sol·licituds
  
Les sol·licituds, emplenades d'acord amb el model que s'adjunte a l'annex I, amb l'expedient acadèmic i currículum, s'hauran de presentar al Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre, en el termini de 20 dies naturals comptadors des de l'endemà de la publicació en el Diari Oficial de la Generalitat Valenciana.
  
Cal presentar una fotocòpia del document nacional d'identitat .
  
No serà necessària la compulsa dels documents que es presenten fotocopiats, sinó que n'hi haurà prou amb la declaració jurada de les persones interessades sobre l'autenticitat d'aquests, així com les dades que figuren a la sol·licitud, sense perjudici que, en qualsevol moment, la Comissió o la Universitat puguen requerir els aspirants perquè acrediten la veracitat de les circumstàncies i els documents aportats que hagen estat objecte de valoració.
  
11) Norma final
  
Aquesta convocatòria, les seues bases i tots els actes administratius que es poden derivar d'aquesta i de les actuacions del tribunal, podran ser impugnats per part de les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb la norma esmentada.
  
Castelló de la Plana, 15 de juliol de 1999.- El rector: Fernando Romero Subirón.
  
ANNEX I
  
Sol·licitud
  
Dades personals
  
Primer cognom: ...
  
Segon cognom: ...
  
Nom: ...
  
Data de naixement: ...
  
DNI: ...
  
Telèfon: ...
  
Codi postal i adreça: ...
  
Localitat/comarca o província: ...
  
SOL·LICITE l'admissió en el procés selectiu per a cobrir una plaça de ..., convocat per Resolució de data ... de ... de 1999 i
  
DECLARE que són certes les dades consignades i que complisc les condicions exigides per a l'ingrés en la funció pública i les especialment assenyalades en aquesta convocatòria. Així mateix, em compromet a provar documentalment els mèrits al·legats.
  
La persona interessada,
  
Castelló de la Plana, ... , de ... de 1999.
  
RECTORAT DE LA UNIVERSITAT JAUME I
  
ANNEX II
  
Barem
  
- Expedient: fins a 5 punts.
  
- Experiència en disseny d'indicadors: fins a 4 punts
  
- Experiència en la utilització d'eines EIS: fins a 3 punts
  
- Coneixements de SQL Server, Visual Basic i arquitectura Windows: fins a 2 punts
  
- Domini de tècniques de modelatge de processos: fins a 2 punts
  
- Formació en gestió de qualitat: fins a 2 punts
  
- Coneixements de valencià: fins a 2 punts
  
- Coneixements d'anglès: fins a 2 punts
  
- Entrevista: fins a 4 punts
  
El nombre d'aspirants que passen a la fase d'entrevista serà determinat per criteri del tribunal que jutge les sol·licituds presentades.
  
ANNEX III
  
Tribunal titular
  
President: el vicerector d'Investigació i Planificació, o la persona en qui delegue
  
Tres vocals en representació de la Universitat Jaume I
  
Un representant del Comitè d'Empresa, a proposta d'aquest òrgan.
  
Secretari: el cap del Servei de Recursos Humans o la persona en qui delegue, que hi actuarà amb veu, però sense vot.